Life Changes
Life Changes – trečiasis studijinis amerikiečių kantri atlikėjo Thomas Rhett albumas, išleistas 2017 m. rugsėjo 8 d. Albumo singlas „Craving You“ pasiekė trečiąją vietą „Billboard“ kantri dainų reitinge, o „Unforgettable“ – ketvirtąją. Albumas sulaukė daugiausia teigiamų kritikų įvertinimų ir, per pirmąją savaitę JAV pardavus 123 tūkstančius kopijų, debiutavo pirmojoje „Billboard 200“ reitingo vietoje, tapdamas pirmuoju atlikėjo įrašu, pasiekusiu šią viršūnę. 2018 m. rugsėjo mėnesio duomenimis, JAV parduota virš milijono albumo kopijų ir jis tapęs platininiu.